Trampe (sykkelheis)

<span style="font-size: medium;">Trampesykkelheis Lokalisering: Bakklandet, Trondheim Byggeår: 1993, ny versjon 2013 Utviklet av: Design Management AS (1993)Skirail (2013) Eier: Statens vegvesen Stigning: 12-18 % Lengde: 130 m Høyde: 25 m Hastighet: 2 m/s (7.4 km/t) (1993–2010)1,5–2 m/s i to hastigheter (Fra 2013) Drivkraft: Elektrisk motor250px|thumb|For å bruke Trampe måtte en fra 1993 til 2010 bruke et nøkkelkort.
Trampe er en sykkelheis installert i Brubakken i Trondheim. Ved åpning i august 1993 var dette den første og eneste sykkelheisen i verden. Trampe frakter årlig 20–30 000 syklister (flest barn) opp bakken, og inntil fem personer kan ta heisen samtidig. En ny og forbedret utgave av heisen ble installert i 2013, med åpningstider fra kl. 07.00-20.00 hver dag. Trampe har blitt en større turistattraksjon i Trondheim på grunn av sin sjeldenhet.

 Historie 
Prototypen ble oppfunnet og bygd av Jarle Wanvik i 1993. Heisen ble offisielt åpnet 18. august samme år i Brubakken på Bakklandet i Trondheim.Sykkelheisen trampe – Historie I 2010 ble den imidlertid stengt av sikkerhetsgrunner og på grunn av slitasje. Trampe ble deretter demontert i 2012, før en ny og forbedret så dagens lys 1. juni 2013 til en pris av 6,5 millioner kroner, finansiert av Miljøpakken.Treg forbedring for Trampe, NRK 3. juli 2012 Trampe er  nå gratis å bruke. Den nye versjonen ble produsert av det franske firmaet Skirail der sykkelheisen markedsføres under varemerket CycloCable etter at Jarle Wanvik i 2008 inngikk et samarbeid med den franske Poma-gruppen.

 Bruk 
Ved bruk settes høyre fot på startpunktet (venstre fot forblir på sykkelpedalen), og startknappen trykkes inn. Trampe har to hastigheter; én for nybegynnere og én for erfarne brukere. Etter få sekunder dyttes brukeren forover på en fotplate som kommer frem. En vanlig feil blant turister og førstegangsbrukere har vært at de ikke holder høyre ben utstrakt og bøyer seg forover. Dette gjør det vanskelig å holde balansen og kan føre til at de faller av. Dersom noen faller av, vil den fjærbelastede fotplaten forsvinne under bakken.

 Referanser 
LE CYCLOCABLE®  – Poma, besøkt 3. juni 2013

 Eksterne lenker 
 Instruksjon av Trampe i bruk på YouTube (1997)

Kategori:Sykkelveier
Kategori:Transportbyggverk i Trondheim
Kategori:Severdigheter i Trondheim
Kategori:Kollektivtransport i Trøndelag
Kategori:Norske oppfinnelser
Kategori:Heiser
Kategori:Etableringer i 1993
Kategori:Bakklandet